Pädevad asutused võivad otsustada kohaldada määrust (EL) nr 575/2013 investeerimisühingu suhtes, kes tegeleb direktiivi 2014/65/EL I lisa A jao punktides 3 ja 6 sätestatud tegevustega, kui investeerimisühingu konsolideeritud varade koguväärtus on 5 000 000 000 eurot või rohkem, kui kohaldatakse direktiivi (EL) 2019/2034 artikli 5 lõike 1 tingimusi.

Pädevad asutused võivad nõuda, et väikesed ja mitteseotud investeerimisühingud kohaldaksid direktiivi (EL) 2019/2034 artikli 24 kohaseid sisemise kapitali ja likviidse vara nõudeid.

Pädevad asutused võivad nõuda, et investeerimisühingutel, mis ei ole väikesed ja mitteseotud investeerimisühingud, oleks selline omavahendite tase, mis kataks majanduse tsükliliste kõikumiste võimalikku mõju.

Pädev asutus võib otsustada kohaldada määruse (EL) nr 575/2013 nõudeid investeerimisühingute suhtes, kes tegelevad direktiivi 2014/65/EL I lisa A jao punktides 3 ja 6 sätestatud tegevustega ja kelle puhul investeerimisühingu või investeerimisühingute konsolideerimisgrupi konsolideeritud varade koguväärtus on 15 000 000 000 eurot või rohkem vastavalt määruse (EL) 2019/2033 artikli 1 lõikele 2.

Artikli 1 lõike 2 punkt c

Pädevad asutused võivad lubada kohaldada määruse (EL) nr 575/2013 nõudeid investeerimisühingute suhtes, kes tegelevad direktiivi 2014/65/EL I lisa A jao punktides 3 ja 6 sätestatud tegevustega, ning juhul, kui investeerimisühing on krediidiasutuse või finantsvaldusettevõtja või segafinantsvaldusettevõtja tütarettevõtja vastavalt määruse (EL) 2019/2033 artikli 1 lõikele 5.

Pädevad asutused võivad vabastada investeerimisühingu määruse (EL) 2019/2033 artikli 5 kohaldamisest 2., 3., 4., 6. ja 7. osa suhtes, kui kõik artikli 6 lõike 1 tingimused on täidetud.

Pädevad asutused võivad vabastada investeerimisühingu määruse (EL) 2019/2033 artikli 5 kohaldamisest 6. osa suhtes, kui kõik artikli 6 lõike 2 tingimused on täidetud.

Pädevad asutused võivad vabastada investeerimisühingu määruse (EL) 2019/2033 artikli 5 kohaldamisest 5. osa suhtes, kui kõik artikli 6 lõike 3 tingimused on täidetud.

Pädevad asutused võivad lubada kohaldada määruse (EL) 2019/2033 artiklit 8, kui konsolideerimisgrupi struktuurid on piisavalt lihtsad ja kui investeerimisühingu konsolideerimisgrupp tervikuna ei tekita klientidele või turule olulisi riske, mis muidu nõuaksid konsolideeritud alusel järelevalvet.

Pädevad asutused võivad lubada emaettevõtjal omada väiksemaid omavahendeid kui määruse (EL) 2019/2033 artikli 8 lõike 3 kohaselt arvutatud summa, tingimusel et see summa ei ole väiksem kui järgmiste summa: omavahendite nõuded, mis on individuaalselt kehtestatud tema tütarettevõtjatest investeerimisühingutele, finantseerimisasutustele, abiettevõtjatele ja seotud vahendajatele, ning nende üksuste kasuks võetud tingimuslike kohustuste kogusumma.

Pädevad asutused võivad lubada investeerimisühingutel, mis on väikesed ja mitteseotud või ei ole juriidilised isikud või aktsiaseltsid, kasutada omavahendite instrumentidega samaväärsetena täiendavaid instrumente või vahendeid.

Pädevad asutused võivad nõuda, et investeerimisühingu suhtes kohaldataks määruse (EL) 2019/2033 artiklis 11 osutatud omavahendite nõuetest erinevaid nõudeid.

Pädevad asutused võivad kohandada määruse (EL) 2019/2033 artikli 13 lõikes 1 osutatud püsivate üldkulude nõude suurust, kui nad leiavad, et investeerimisühingu tegevus on oluliselt muutunud.

Pädevad asutused võivad kohandada asjakohase K-teguri vastavat summat, kui nad leiavad, et investeerimisühingu äritegevus on oluliselt muutunud.

Pädevad asutused võivad muuta volatiilsusega korrigeerimist teatavat liiki kaupade puhul, mille hinna volatiilsuse tasemed on erinevad.